Dame i gospodo, Otvaram 2. redovitu sjednicu Doma naroda Bosne i Hercegovine. Prije nego što pređemo na dnevni red, ja bih podsjetio one koji nisu dali fotografije za iskaznicu da to urade, a to su Pero Marković, Drago Ljubičić, Momir Malić, Đoko Pajić, Momir Tošić i Ristan Ristić. Po dvije fotografije bi trebalo dati da ima iskaznica radi svih stvari koje zastupnik treba imati kod sebe da bi imao manje problema. Za dnevni red današnje sjednice predlažem sljedeći 1. Usvajanje Zapisnika sa 1. sjednice Doma naroda, 2. Razmatranje Prijedloga Zakona o izmjenama Zakona o putnim ispravama Bosne i Hercegovine, 3. Izbor radnih tijela Doma naroda, i 4. Zastupnička pitanja. Ako ima potrebe ili prijedloga, izvolite. Nastojat ćemo da ovaj naš dom radi efikasno, pa predlažem da pređemo odmah na 1. točku. Usvajanje Zapisnika sa 1. sjednice Doma naroda PSBiH Zapisnik ste dobili u prilogu. Ima li primjedaba na Zapisnik? Možemo li da Zapisnik usvojimo? Tko je za? Koliko vidim, suzdržanih i protiv nema, znači, svi smo da se Zapisnik usvoji. 2 Prelazimo na 2. točku dnevnog reda Razmatranje Prijedloga zakona o izmjenama Zakona o putnim ispravama Bosne i Hercegovine Kao što vam je poznato, iz tehničkih razloga, možda nekih drugih, isprave su trebale važiti do 1. januara, odnosno, do 31. prosinca prošle godine. Međutim, sticajem okolnosti, ima potrebe da se taj zakon, odnosno, njegova važnost produže za pola godine. Vijeće ministara BiH je to predložilo. Zastupnički dom je usvojio. Dajem na raspravu Prijedlog zakona. Izvolite. On je kratak, ima svega jednu izmjenu. Ja mislim da ste ga svi manje više vidjeli i da ste se upoznali. Ako nema rasprave, ja bih predložio da ga usvojimo. Pozivam da glasujemo da se vrijednost ovog zakona produži do 30.6.1999. godine. Ko je za? Znači, 2. točka dnevnog reda je aspolvirana. Prelazimo na 3. točku dnevnog reda Izbor radnih tijela Doma naroda Kao što vam je poznato Dom naroda ima sedam komisija i Komisiju za verifikaciju, pa predlažem da ih danas popunimo i izaberemo članove, a da oni sami izaberu predsjedavajuće, ali da u međuvremenu obavimo konzultacije sa Zastupničkim domom da bismo, koliko je moguće logičnije, rasporedili predsjedavajuće, da se ne desi da su u svim domovima, u svim komisijama isti predsjedavajući, mislim, iz istog naroda. Mislim da je logično da gospoda, mi predsjedavajući i dopredsjedavajući, da sjednemo jednog dana i samo sugeriramo izbor predsjedavajućih. Vama je poznato da su komisije na paritetu. Znači, one mogu imati jedan, tri, šest ili devet članova. Ranije je bilo po dva, odnosno, šest članova. Ja predlažem da sada komisije startaju sa šest članova. Ako ima potrebe da glasujemo, ako nema, smatrajmo da nastavljamo rad sa šest članova komisije. Ja bih pozvao redom predstavnike ili predsjednike klubova, ili jednoga od zastupnika iz svakog kluba, da daju kandidata u svaku komisiju iz reda vlastitog naroda. Prvo pozivam komisiju RS, odnosno, zastupnika srpskog naroda. Izvolite. 3
Dame i gospodo, Dozvolite, prije nego što pročitam predloge za sastav komisija u ime Kluba poslanika iz RS, da vas sve pozdravim na ovoj 2. sjednici Doma naroda. Ispred Kluba poslanika iz RS, predlažem slijedeće delegate za sastav komisija: Komisija o ustavnim i pravnim poslovima, predlažemo Malić Momir i Pajić Đoko; za Komisiju o međunarodnim i vanjskim pitanjima Tošić Momir i Risitić Ristan; Komisija za vanjsku trgovinu i carine Drago Ljubičić i Tošić Momir; Komisija o pitanjima finansija i proračuna Pajić Đoko i Malić Momir; Komisija o pitanjima ljudskih prava, emigracije i izbjeglica i azila Ristić Ristan i Malić Momir; Komisija o prometu i komunikacijama Ljubičić Drago i Tošić Momir; Komisija o administrativnim pitanjima Pajić Đoko i Malić Momir. Hvala.
Hvala. Još ste mogli, Drago, i Komisiju za verifikaciju, mada je ona ad hoc. Da li ostaje ista? Ostaje. Hvala. Zahvaljujem i ujedno koristim prigodu, zaboravio sam, da čestitam svima i prošle blagdane i praznike i Novu godinu i Bajram i sve što je, da kažem, koncem prošle i početkom ove godine. Hvala Bogu, bar nam praznika neće nedostajati u ovoj Bosni i Hercegovini. Pozivam predstavnike bošnjačkog naroda, Kluba, da daju svoje kandidate. Izvolite.
Gospodo predsjedavajući, cijenjene kolege, Dakle, u ime Kluba Bošnjaka u Domu naroda, mi predlažemo kandidate za članove radnih tijela kako slijedi: Komisija o ustavnim i pravnim pitanjima Čampara Avdo i Ćeman Mirsad; Komisija o međunarodnim i vanjskim pitanjima Čampara Avdo i Žigić Izet; Komisija za vanjsku trgovinu i carine Herceg Mugdin i Šarčević Ismet; Komisija o pitanjima finansija i budžeta Šarčević Ismet i Ćeman Mirsad; Komisija o pitanjima ljudskih prava, imigracija izbjeglica i azila Ćeman Mirsad i Žigić Izet: Komisija o prometu i komunikacijama Šarčević Ismet i Herceg Mugdin; Komisija o administrativnim pitanjima Čampara Avdo i Žigić Izet. Na kraju da podsjetim na poslovničku odredbu da neke od ovih komisija, prema vlastitoj ocjeni, mogu imenovati i stručne ljude, odnosno eksperte za ona pitanja, odnosno one komisije gdje to ocijene potrebnim. Tako neka to bude samo pdsjećanje na ovu poslovničku odredbu, a to svakako treba usaglasiti. Vjerovatno i u tom pogledu bi paritetan sastav bio kad je riječ i o ekspertima u ovim komisijama. Hvala. 4
Hvala. Pozivam predstavnika hrvatskog Kluba da predloži kandidate.
Gospodo predsjedatelji, dame i gospodo, Ispred Kluba hrvatskog naroda u Domu naroda Parlamentarne skupštine Bosne i Hercegovine, predlažemo u Komisiju za ustavne i pravne poslove gospoda Vladimir Šoljić i Vinko Zorić; Komisija za međunarodna i vanjska pitanja Vinko Zorić i Vladimir Šoljić; Komisija za vanjsku trgovinu i carine Pero Madžar, i drugog predstavnika ćemo dati kada se izabere kandidat iz reda hrvatskih zastupnika u Dom naroda Parlamentarne skupštine BiH; Komisija o pitanjima proračuna i finansija gospoda Vladimir Šoljić i Vinko Zorić; Komisija o pitanjima ljudskih prava, imigracije, izbjeglica i azila gospodin Pero Marković, petog člana ćemo dati kada izaberemo petog zastupnika; Komisija o prometu i komunikacijama Pero Marković i Pero Madžar; Komisija o administrativnim pitanjima gospoda Vladimir Šoljić i Vinko Zorić i Verifikacijska komisija Pero Madžar i Pero Marković. Hvala lijepo.
Hvala gospodinu Madžaru. Čuli ste prijedloge, ako ima primjedaba, izvolite. Ako nema, meni nije nimalo neugodno potratiti gospodina Avdu, koji ima najviše iskustva oko administracije. Možemo li glasati u cjelini? U cjelini. Hvala. Ja vas pozivam da glasate. Tko je za usvajanja sastava komisija kao što je predloženo? Hvala. Ima li uzdržanih? Nema. Nema protiv. Prema tome, smatram da smo obavili jedan vrlo važan posao, a to znači utemeljili radna tijela koja će nam pomagati prilikom razmatranja i kvalitetne obrade i pripreme materijala za raspravu i glasovanje. Prelazimo na 3. točku dnevnog reda: Zastupnička pitanja Da li ima zastupničkih pitanja? Gospodin Ćeman, izvolite. 5
Cijenjene kolege, Ja ovu mogućnost da mi, kao poslanici, postavljamo zastupnička pitanja, vidim, pored ostaloga, i u funkciji ukazivanja na određena aktuelna pitanja, naravno, s namjerom da se, koliko su naše mogućnosti, to potakne da bi se pitanja riješila, a istovremeno i u funkciji dodatnog informiranja, kao poslanika, o toj problematici u odnosu na ono što, kao poslanik, informacija imam. Da ne bih duljio, ja imam nekoliko pitanja, mislim da neće biti previše dugo, želim ih saopćiti kako slijedi. 1. Zvanična valuta u državi BiH je, kao što je poznato, KM. Već nekoliko mjeseci je u opticaju, ali ne u jednakom obimu na svim dijelovima BiH, tj., koliko znam, nije jednako prihvaćena. Moje pitanje Ministarskom vijeću BiH, odnosno, Centralnoj banci BiH glasi: Kako je KM, kao zvanična valuta BiH, prihvaćena u jednom, a kako u drugom entitetu i pojedinim dijelovima bilo kojeg entiteta? Navesti iznos novca u opticaju, te šta Predsjedništvo BiH, Ministarsko vijeće BiH, odnosno, Centralna banka BiH poduzimaju i namjeravaju poduzeti da se KM uistinu prihvati na cijelom području BiH. 2. Koliko se izbjeglih i prognanih sa područja Kosova nalazi u BiH, gdje su i kako smješteni, te kakav im je status? 3. Da li je Bosna i Hercegovina do sada ostvarila prihode od taksi za prelet aviona preko naše teritorije, teritorije BiH, ko raspolaže tim sredstvima i u koju svrhu? 4. U posljednje vrijeme šira javnost je upoznata sa teškoćama u plaćanju članskih uloga, odnosno, članarina BiH u nekim međunarodnim asocijacijama u kojima je član i, uslijed toga, reduciranja njenih prava čak u tim organizacijama. Moje pitanje glasi: Kakvo je trenutno stanje u tom pogledu tj. kolike su neizmirene obaveze, kakve su posljedice toga, te šta Ministarsko vijeće BiH, odnosno, Predsjedništvo BiH poduzimaju da se takvo stanje otkloni? Vezano za problem finansiranja, ističem i to da, prema mojim saznanjima, jedan broj ambasada BiH, u svijetu, također, ima naglašene probleme sa finansiranjem svog rada, neke nemaju čak ni sredstava da plate izdatke za PTT i komunalne usluge, što narušava ugled BiH u svijetu. Dakle, u ovom kontekstu je i pitanje. Kada će i kako ovo pitanje biti riješeno? 5. Ovo je, ustvari, više kao inicijativa, a ne pitanje. Naime, međuparlamentarna saradnja i kontakti su redovna, važna spoljnopolitička aktivnost svake države. Ponovo iniciram otpočinjanje te saradnje sa Republikom Hrvatskom, dakle, međuparlamentarne saradnje o aktuelnim pitanjima između BiH i Hrvatske, podsjećam na onaj zaključak sa Predstavničkog doma o položaju Bošnjaka u Republici Hrvatskoj, jer inicirali smo ranije i pitanje Ploče – Neum, itd., a to je, kao što je poznato, ovim potpisanim sporazumima riješeno. U vezi sa ovim, predlažem da Komisija za vanjska politička pitanja, koju smo danas imenovali, pripremi prijedlog programa parlamentarne saradnje BiH i drugih država, te ga dostavi parlamentu na raspravu, usvajanje i realizaciju. 6 Sljedeće pitanje. Usvajanjem nove organizacione šeme Ministarskog vijeća, odnosno ministarstava, znatan broj radnika, uglavnom Bošnjaka, ostao je, jednostavno kazano, bez posla. Većina njih, ili svi, nisu dobili nikakav akt, rješenje i slično kojim im se utvrđuje takav status, bolje reći, ne osigurava im se nikakav status, a materijalna primanja su im bila osigurana zaključno sa 31.12. prošle godine. Ne sporeći potrebu racionalizacije u organizaciji državne uprave, mada mislim da je ovakav koncept Ministarskog vijeća i ministarstava, naročito nekih, daleko od potrebnog, smatram apsolutno neprihvatljivim da se sa radnicima koji su godinama izvršavali svoje obaveze, i zajedno s drugima očuvali kontinuitet tih organa, ovako postupa. U cilju afirmacije i odbrane principa zakonitosti u radu svih organa, postavljam pitanje Ministarskom vijeću. Šta će poduzeti da se status ovih radnika riješi u skladu sa važećim propisima, pa i u slučaju kada jednom broju njih mora prestati radni odnos? Mislim na donošenje i uručivanje odgovarajućeg rješenja, naknade plaće za određeni vremenski period i sl. Da li je ovo kršenje ljudskih prava? Pogotovo kada imamo u vidu neke slučajeve vraćanja na posao u Sarajevu, itd., onih koji su napustili i svoj posao i grad 1992. godine i kasnijih godina, ali su vraćeni na posao, odnosno, kroz razne institucije zaštite ljudskih prava im se ta prava štite. Ne znam da li ima potrebe ovdje podsjećati na neka iskustva prilikom rješavanja multietničke administracije u Brčkom, gdje su sasvim neki drugi kriteriji primijenjeni. I sljedeće pitanje. Primjena člana 6. Zakona o državljanstvu BiH (“Službeni glasnik BiH”, broj 4/97) u pogledu državljanstva djece rođene izvan BiH, a prije stupanja na snagu Ustava BiH izazvala je određene teškoće i različita tumačenja. Naime, ako od oba roditelja državljanina BiH ovakva djeca nisu upisana u knjigu državljana BiH, pa ih sada tretiraju kao strane državljane, kako u pogledu nekih troškova školovanja i uopće. Da li Ministarsko vijeće namjerava predložiti izmjenu Zakona, tj. konkretno člana 6., mada je ovaj zakon usvojen, odnosno proglašen od strane OHR-a, kako bi se ovo pitanje riješilo ili smatra da se to može i na drugi način nekim obaveznim tumačenjem ili slično. U svakom slučaju, nešto se mora poduzeti, jer u praksi ljudi imaju mnogo problema u vezi sa ovim pitanjem. Mislim da se u konkretnom slučaju radi o jednom rješenju koje je jednostavno, možda zakonodavna nesmotrenost, a ne neko ciljano rješenje. I na kraju, ponavljam inicijativu, pa i zahtjev da se svim poslanicima osiguraju službene novine oba entiteta, dakle, poslanicima državnog Parlamenta, kako bismo mogli pratiti zakonodavnu aktivnost i u jednom i u drugom entitetu. Naravno, kad je riječ o Domu naroda, posebno mi u Domu naroda Parlamenta Federacije BiH, jer tako birano dobivamo Službene novine, isto tako i kolege iz RS sigurno dobivaju Službene novine svog entiteta, ali mislim da bismo svi trebali dobivati te službene novine, naravno, i poslanici drugog parlamenta, kako bismo, dakle, imali uvid u normativnu, odnosno zakonodavnu aktivnost. Smatram da ovo nije veliki izdatak za Skupštinu, a sigurno bi pomoglo u radu poslanicima, naravno, onima koji, kao što rekoh, po drugim osnovama već ne primaju službene novine jednog i drugog entiteta. To su moja pitanja, izvinjavam se na malo njihovom broju, ali mislim da su ovo sve važna pitanja na koja trebamo obratiti pažnju, i, naravno, očekujem da odgovore dobijem što prije. Hvala lijepa. 7
Hvala gospodinu Ćemanu. Sada bih dao malo riječ sebi. Upravo potaknut pitanjima gospodina Ćemana, a radi se o sljedećem. Kao što vam je poznato, mi gradimo novu BiH, odnosno BiH sa novim temeljima. Tu je sve novo, uključujući i radnu zajednicu i ljude koji su ovdje radili. To ne znači da ljudi koje ćemo uzeti, i nove radne zajednice, nove servise našeg parlamenta, jednog i drugog doma, pa možda i šire, ne mogu biti isti oni ljudi, ali oni moraju biti nanovo primljeni i ta zajednica mora biti nanovo ustrojena. Zato pozivam, odmah poslije ove sjednice koja će trajati, kao što vidite vrlo kratko, svoje kolege i kopredsjedavajuće i odrediti još po jednog člana koji je, po vama, najverificiraniji, najkvalificirani, da obavimo predrazgovore kako ustrojiti novu radnu zajednicu. Naravna stvar da ćemo morati obaviti razgovore sa Zastupničkim domom, a mi ovdje u Federaciji BiH, a i vi vjerovatno u RS, sa skupštinama entiteta kako bismo usuglasili termine održavanja i napravili racionalne radne zajednice koje mogu da opslužuju sve parlamente u ovoj složenoj državi. Za ovo mislim da ne treba glasovanje ni suglasnost, jer to je jedna potreba, prema tome, mislim da tu nema ni problema. Ima li još zastupničkih pitanja? Izvolite. Gospodin Žigić.
Poštovane dame i gospodo, ja ću vas sve pozdraviti, Postavio bih jedno kratko pitanje Vijeću ministara BiH i ono bi glasilo. Ko i kako kontroliše pomorsku granicu BiH? Istovremeno bih iskoristio priliku da predložim zaključak da ovaj dom traži od federalne skupštine, oba doma, i Skupštine RS, da pozivaju delegate ovoga doma na zasjedanje kako bismo mogli pratiti rad ovih skupština sa zvaničnim pozivima da prisustvujemo i da to bude naš zaključak i zahtjev prema ova dva parlamenta. Hvala lijepo.
Ima li još pitanja? Izvolite. Gospodin Herceg.
Gospodine predsjedniče, kolege poslanici i zastupnici, 8 Pošto ja, zaista, prvi puta govorim za ovom govornicom visokog doma države BiH, ja ću se predstaviti, ja sam Herceg Mugdin, poslanik SDP-a u Klubu bošnjačkog naroda ovog visokog doma. Ja bih želio da tri stvari vrlo kratko pokrenemo u formi jedne inicijative, da se za poslanike ovog doma, a i poslanike Zastupničkog doma, ukoliko nemaju, pripremi od strane Stručnih službi “Vodič kroz institucije vlasti BiH”. Mislim da bi to bilo uputno za nas u daljem radu. Sljedeće bi bilo više pitanje, pošto je prošao nepuni mjesec dana od održavanja Madridske konferencije, usvajanja Madridske deklaracije, a, evo, mi smo ovdje dobili u ovim kovertama i rekapitulaciju, kalendar obaveza u 1990. godini (?), koji proističe iz zaključaka Madridske konferencije, ja zaista postavljam jedno pitanje. Zbog čega se nedopustivo dugo kasni sa konstituisanjem Ministarskog vijeća? I treća stvar bi bila pitanje u formi prijedloga, naime, moje razmišljanje da bi bilo uputno da se od poslanika ovog doma i poslanika Zastupničkog doma Parlamentarne skupštine BiH pristupi, u cilju obezbjeđenja pune transparentnosti javnih fondova, kredita i humanitarnih sredstava, formiranju jednog zajedničkog radnog tijela Parlamentarne skupštine BiH sačinjenog od poslanika i ovog i Zastupničkog doma koji bi radili na ovom projektu u cilju obezbjeđenja potrebne transparentnosti. Hvala lijepo.
Hvala. Ima li još pitanja? Izgleda ovo je prva sjednica za pitanja bošnjačke strane, pa ćemo onda rasporediti sljedeće skupštine, naravna stvar, malo šale. Svako može da pita. Izvolite, ako ima još pitanja, a ako nema, ja bih zaključio i ovu točku dnevnog reda, a ujedno i 1. sjednicu sa željom da efikasno nastavimo rad. Hvala. Sjednica je završila sa radom u 13 sati. Kraj